ધર્મની વાત હોય કે સમાજજીવનની વાત હોય, ત્યાં અહિંસાની વાત સાચી લાગે અને શોભેય ખરી, પરંતુ પ્રશાસન અને અનુશાસનની વાત હોય ત્યાં ક્યારેક હિંસાની અનિવાર્યતા પણ સ્વીકારવી પડે. રાજા ભલે અંગત જીવનમાં અહિંસક હોય, પરંતુ વહીવટ કરતી વખતે ગુનેગારને મૃત્યુદંડ આપવાનો હોય તો એ આપવા તેણે સજ્જ રહેવું જ પડે. જેણે કાયદાનું પાલન કરાવવાનું છે, જેણે વ્યાપક પ્રજાહિતનું રક્ષણ કરવાનું છે તેને દરેક વખતે અહિંસાના ગરબા ગાવાનું ન પરવડે.